SLURPω!Μαγειρέματα: 13 Ιαν 2011
Σπιτικό τυράκι (γιαγιάς ΝTR)
Σπιτικό τυράκι (γιαγιας μου ΝTR)
Έφτιαξα το δικό μου τυρί!!!
Είχα λοιπόν 2-3 λίτρα γάλα τα οποία κινδύνευαν να λήξουν και ένεκα οικονομικών κρίσεων δεν είναι να πετάμε διατροφικά προϊόντα και αγαθά!
Έτσι έκανε η γιαγια και μαμα μου αυτό το πανεύκολο τυράκι και αξιοποίησα τα γαλατάκια μου, που μέχρι εκείνη την ώρα τα κοίταγαν παρκαρισμένα στο ψυγείο.
Το πιθανότερο να κατέληγαν στο στομάχι των λύκων...
Αντ΄ αυτού κατέληξαν στο δικό μας και μείναμε εμείς ευχαριστημένοι και οι αλλοι...επίσης!
Ας πάμε να φτιάξουμε το φρέσκο τυράκι μας.
1 τουλουπάνι (ή μουσελίνα, ή τσαντίλα)
μια λεκάνη & την κατσαρόλα μαςΣτην πράξη:
Βάζουμε τα γάλα στην κατσαρόλα να βράσει. Λίγο πριν αρχίσει να φουσκώνει και ετοιμάζεται να βράσει ρίχνουμε το ξύδι.
Το αφήνουμε για λίγο μέχρι "να κόψει", να διαχωριστεί η (τυρόμαζα) από τον ορρό του γάλατος. Ένας υποκίτρινος ορρός.
Στο μεταξύ έχουμε απλώσει το τουλουπάνι επάνω στο σουρωτήρι και μέσα στη λεκάνη. Δεν ήθελα να χυθεί ο ορρός στο νεροχύτη.
Τρυπητή κουτάλα δεν χρησιμοποίησα. Έγειρα την κατσαρόλα και άδειασα το περιεχόμενό της μέσα στο σουρωτήρι.
Βγάζουμε το σουρωτήρι από τη λεκάνη και μαζεύουμε το πανί από τις άκρες του, το σφίγγουμε προσεκτικά γιατί καίει και το κρεμάμε στη βρύση να στραγγίσει ο περισσευούμενος ορρός. Μια δυο ώρες, μην νομίσετε ότι το αφήσαμε για πολύ...
Τέλος, την όμορφη μπαλίτσα, 250 γρ. παρακαλώ, που θα σχηματιστεί την αλατίζουμε ελαφρά και την κυλάμε επάνω σε καβουρντισμένο σουσάμι ή σε ό,τι μας εμπνεύσει η φαντασία και η γεύση μας!
Όπως πάπρικα γλυκιά ή καυτερή, πιπέρι, βότανα αποξηραμένα, φρέσκα αρωματικά ψιλοκομμένα ή την περιχύνουμε με μέλι!
Και καταναλώνουμε αμέσως.
Τη δική μας, τη μισή την κυλήσαμε σε αποξηραμένο δυόσμο και την άλλη μισή σε λιναρόσπορο τριμμένο.
Φτιάξτε το, θα σας αρέσει.
Αναρτήθηκε από slurpomageiremata στις Πέμπτη, Ιανουαρίου 13, 2011 Δεν υπάρχουν σχόλια: